SCP հիմնադրամ

**SCP հիմնադրամ** ( անգլ.`SCP Foundation, *Secure, Contain, Protect, թարգմանաբար` Ապահովել, Պարփակել, Պաշտպանել*) կամ **զսպման** **հատուկ ընթացակարգեր** (*Special Containment Procedures)***,** հորինված հետազոտական կազմակերպություն, որը հայտնվում է **SCP Wiki-ում՝** վիքիի վրա հիմնված համագործակցային գրավոր նախագծի մասնակիցների  ստեղծված պատմություններում: Նախագծի հորինված տիեզերքում SCP հիմնադրամը գաղտնի կազմակերպություն է, որը պատասխանատու է տարբեր պարանորմալ, գերբնական և այլ խորհրդավոր երևույթների («անոմալիաների») գրավման, պահպանման և ուսումնասիրման համար, միաժամանակ դրանց գոյությունը թաքցնելով հասարակությունից:

Նախագծում առկա են բազմաթիվ ժանրերի տարրեր, ինչպիսիք են սարսափ, գիտաֆանտաստիկա և քաղաքային ֆենտեզի: SCP Wiki-ի աշխատանքների մեծ մասը բաղկացած է հազարավոր SCP ֆայլերից, որոնք կեղծ գաղտնի գիտական զեկույցներ են և նկարագրում են տարբեր SCP-ները և դրանց հետ կապված զսպման ընթացակարգերը:

## Նկարագիր
SCP հորինված միջավայրի գործողությունները զարգանում են SCP հիմնադրամի՝ միջազգային ոչ կառավարական գաղտնի ընկերության շուրջ, որը բաղկացած է գիտահետազոտական հաստատությունից և ռազմականացված հետախուզական գործակալությունից։ Հիմնադրամը գործում է անկախ ցանկացած ազգային կառավարությունից՝ հաշվետու լինելով միայն իր սեփական 13 անդամից բաղկացած ղեկավար մարմնին, որը կոչվում է O5 Խորհուրդ։ Կազմակերպությունը նվիրված է աշխարհը պաշտպանելուն՝ զսպելով տարբեր անհասկանալի պարանորմալ երևույթներ (որոնք կոչվում են «անոմալիաներ» կամ պարզապես «SCP-ներ»)։ Անոմալիաների շարքերում են կենդանի էակներ, առարկաներ, վայրեր, վերացական հասկացություններ և անհասկանալի էակներ, որոնք ցուցաբերում են գերբնական ունակություններ կամ այլ անսովոր հատկություններ, որոնք հակասում են մեզ հայտնի գիտական օրենքներին։ Անոմալիաներից շատերը չզսպվելու դեպքում լուրջ սպառնալիք կներկայացնեն մարդկանց, կամ նույնիսկ Երկրի վրա ողջ կյանքի համար։ Հիմնադրամի և SCP-ների գոյության վերաբերյալ բոլոր տեղեկությունները խստորեն գաղտնի են և զանգվածային հիստերիան կանխելու համար թաքցվում են լայն հանրությունից։

Երբ անոմալիան հայտնաբերվում է, Հիմնադրամի գաղտնի գործակալների խմբերը տեղակայվում են հայտնաբերման վայրում՝ առարկան հավաքելու և կազմակերպության բազմաթիվ գաղտնի հաստատություններից մեկը տեղափոխելու, կամ այն հայտնաբերելու վայրում պահելու համար, եթե տեղափոխումը հնարավոր չէ: Ականատեսները հաճախ հարցաքննվում են, ապա նրանց տրվում են ամնեստիկ դեղամիջոցներ՝ անոմալ իրադարձությունների մասին հիշողությունները ջնջելու համար։ Գտնված SCP-ները Հիմնադրամի հետազոտական հաստատություններում զինված անվտանգության աշխատակիցների կողմից գերության մեջ են պահվում  և ուսումնասիրվում գիտնականների կողմից: Հիմնադրամի լաբորատոր հետազոտական աշխատանքների ժամանակ հաճախ օգտագործում են «միանգամյա օգտագործման մարդկանց» (սովորաբար ցմահ դատապարտյալների), որոնք հայտնի որպես «D-դասի անձնակազմ», ստիպելով նրանց կատարել հարկադիր աշխատանք և մասնակցել պոտենցիալ վտանգավոր փորձերի: 

Բացի Հիմնադրամից, կան բազմաթիվ նմանատիպ կազմակերպություններ, որոնք ակտիվորեն ներգրավված են պարանորմալ աշխարհում: Նշանակալի կազմակերպություններից է Քաոսի Խումբը, որը նախկինում հիմնադրամի մի մասն էր, սակայն հետո վերածվել է ահաբեկչական անջատողական խմբի, որը գերի է վերցնում և զենք է տրամադրում SCP-ներին։ Հայտնի է նաև Համաշխարհային Օկկուլտային Դաշինքը, որը Միավորված Ազգերի գաղտնի կիսառազմական գործակալություն է, և որը զբաղվում է գերբնական սպառնալիքների ոչնչացմամբ։ Գոյություն ունի նաև Օձի Ձեռքը, որն անոմալ էակների իրավունքների պաշտպանությամբ զբաղվող զինյալ խումբ է: Այլ նմանատիպ կազմակերպություններ ձգտում են շահագործել անոմալիաները՝ դրանք ստեղծելով, արտադրելով, վաճառելով, կամ օգտագործելով դրանք իրենց սեփական կրոնական, քաղաքական կամ գաղափարախոսական նպատակներին ծառայեցնելու համար։

### SCP-ների օրինակներ
alt=A very dark staircase in which the bottom is not visible with a floating, deformed human face faintly visible in the distance|մինի|SCP-087, հետևում SCP-087-1-ն

* SCP-055 - հիշողությունը ջնջող «անտի-մեմ» անոմալիա է, որը ստիպում է իրեն ուսումնասիրող յուրաքանչյուր անձի մոռանալ իր բնութագրերի մասին, ինչի հետևանքով անոմալիայի իրական բնույթն անհայտ է։ Անոմալիան անհնար է բնութագրել, և միայն հնարավոր է ասել, թե այն ինչ *չէ*։
*  - աստիճանահարթակ, որն անվերջ իջնում է և խոչընդոտում է իր տարածքում ցանկացած լույսի։ Այնտեղ կա նաև SCP-087-1-ն, որը անբերան, անքիթ և առանց բիբերի լողացող գլուխ է, որը հետապնդում է աստիճաններով իջնող յուրաքանչյուր անձի։
*  - բարձրահասակ, նիհար մարդանման կերպար՝ ծայրահեղ սկոպոֆոբիայով, որն իր մոտ առաջացնում է լուրջ հոգեբանական տառապանք, երբ իրեն տեսնում են։ Այն հետապնդում և սպանում է ցանկացած մեկին, ով տեսել է նրա դեմքը՝ անկախ նրանից՝ դա տեղի է ունեցել իրականում, թե լուսանկարների կամ տեսագրությունների միջոցով։
*  - մարդանման արձան, որը պատրաստված է մետաղական ձողերից, բետոնից և աերոզոլային ներկից։ Այն հիմնականում անշարժ է, սակայն տեսադաշտից դուրս մնալու դեպքում հարձակվում է և կոտրում նրան տեսած մարդու պարանոցը։ Այն շատ արագաշարժ է, և ունակ է շարժվել մի քանի մետր անգամ նրան դիտող մարդու աչքերի թարթման ընթացքում։ Իրական կյանքում, SCP-173-ը առաջին ստեղծված SCP-ն է։
*  - սուրճ վաճառող ավտոմատ սարք, որը տրամադրում է ցանկացած բան, որը կարող է գոյություն ունենալ հեղուկ վիճակում, ներառյալ որոշ աբստրակտ հասկացություններ։ Անկախ ընտրված նյութի ֆիզիկական կամ քիմիական հատկություններից, սարքի պոլիստիրոլային բաժակները դրանցով լցվելիս չեն վնասվում։
*  - ժելատինե լորձանման էակ, որի հոտը նման է իրեն դիպչած անձի համար ամենահաճելի հոտին։ Այն բարեհամբույր բնավորություն ունի և մարդկանց ու այլ օրգանիզմների հետ շփման ժամանակ առաջացնում է դրական հույզեր։
*  - լքված IKEA խանութ, որի ներքին տարածքն անվերջ է, և որին տրվել է SCP-3008-1 նշանակումը։ Այստեղ պատահաբար փակված «հաճախորդները» կառուցում են պարզունակ պաշտպանական շինություններ խանութի հրեշային բնակիչներից պաշտպանվելու համար։ Վերջիններս բարձրահասակ, անդեմ մարդանման էակներ են IKEA-ի աշխատակցի համազգեստով, որոնք անվանվում են SCP-3008-2։ Երբ լույսերը «գիշերով» անջատվում են, դրանք դառնում են ծայրահեղ ագրեսիվ մարդկանց հանդեպ։

## Դասակարգում
SCP Foundation-ի վիկի կայքում հրապարակված աշխատանքների մեծ մասը անկախ հոդվածներ են, որոնք նկարագրում են SCP-օբյեկտների «հատուկ պահման պայմանները»։ Նման հոդվածներում յուրաքանչյուր օբյեկտի տրվում է եզակի նույնականացման համար, իսկ երբեմն նույնականացման համար է տրվում նաև այն տարրին, որը կապված է տվյալ օբյեկտի հետ։ Բոլոր անոմալիաներին նաև տրվում են հատուկ դասեր, որոնք հիմնված են տվյալ օբյեկտների պահման բարդության վրա։

### Հիմնական դասեր
* Անվտանգ — SCP-օբյեկտներ, որոնք պահվում են հուսալի և արդյունավետ կերպով։ «Անվտանգ» դասը կարող է պահանջել որոշակի սահմանափակման միջոցներ, սակայն դա չի նշանակում, որ սպասվում են վտանգավոր իրավիճակներ։
* Եվկլիդ — SCP-օբյեկտներ, որոնք կամ բավարար չափով ուսումնասիրված չեն՝ հուսալի կերպով պահելու համար, կամ անկանխատեսելի վարք են դրսևորում։
* Կետեր — SCP-օբյեկտներ, որոնք մեծ վտանգ են ներկայացնում մարդկության և իրականության համար, և պահանջում են արտակարգ բարդ և ծախսատար պահման պայմաններ։
* Թաումիել — SCP-օբյեկտներ, որոնք ունեն բարձր մակարդակի գաղտնիություն, հանդիպում են ծայրահեղ հազվադեպ և օգտագործվում են Հիմնադրամի կողմից այլ անոմալիաներ պահելու կամ դրանց դիմակայելու նպատակով, որոնք մեծ վտանգ են ներկայացնում։

### Երկրորդական դասեր
* Ապոլլիոն — օբյեկտներ, որոնք վաղ թե ուշ կհանգեցնեն մարդկության ոչնչացման, աշխարհի վերջի կամ տիեզերքում նորմալության խախտման։
* Արխոնտ — SCP-օբյեկտներ, որոնց պահումը տեսականորեն հնարավոր է, սակայն որոշ պատճառներով ավելի լավ է այդ օբյեկտները չպահել։
* Թիքոնդերոգա — SCP-օբյեկտներ, որոնց պահելը անհնար է, սակայն դրա անհրաժեշտությունը նույնպես չկա։

### Ոչ ստանդարտ դասեր
* Չեզոքացված — կամ ոչնչացված, կամ իրենց անոմալ հատկությունները կորցրած SCP-օբյեկտներ։
* Հիմնավորված — SCP-օբյեկտներ, որոնց անոմալ ազդեցությունները կարող են ամբողջությամբ բացատրվել դասական գիտությամբ։
* Հեռացված — օբյեկտներ, որոնք Հիմնադրամի որոշմամբ դիտավորյալ ոչնչացվել կամ զրկվել են անոմալ հատկություններից։
* Դասակարգման սպասման մեջ — SCP-օբյեկտներ, որոնց դասը դեռ նշանակված չէ՝ ցույց տալու համար, որ Հիմնադրամը տվյալ պահին բավարար տեղեկություն չունի անոմալիայի մասին։
* Չպահվող — SCP-օբյեկտներ, որոնք տվյալ պահին բացակայում են։ 
* Արտահամակարգային — լրացուցիչ դասեր, որոնք վերոնշյալ ցանկում նշված չեն, սովորաբար հիշատակվում են կոնկրետ հոդվածներում և կիրառվում միայն մեկ անգամ։

## Տես նաև
* Հետնասենյակներ, ևս մեկ առցանց սարսափ երևույթ
* Սևով մարդիկ
* *[[Պահեստ 13]]*
## Ծանոթագրություններ

Կատեգորիա:Webarchive template wayback links
Կատեգորիա:Վիքինախագծեր